Οι Φιλελεύθεροι

Οι Φιλελεύθεροι ήταν φιλελεύθεροΜάνος εν υαλοπωλείω… ελληνικό πολιτικό κόμμα. Ιδρύθηκε στις 29 Απριλίου 1999 από τον Στέφανο Μάνο και εκπροσωπήθηκε στη Βουλή των Ελλήνων με δύο βουλευτές την περίοδο 2000-2004.

Επίσης, ήταν μέλος των Ευρωπαίων Φιλελεύθερων Δημοκρατών.

Στις 21 Οκτωβρίου 2001, το κόμμα ανέστειλε τη λειτουργία του.

 Ιστορικό 
Οι Φιλελεύθεροι ιδρύθηκαν στις 29 Απριλίου 1999 από τον πρώην υπουργό Στέφανο Μάνο,Μάνος εν υαλοπωλείω… μετά τη διαγραφή του τελευταίου, από το κόμμα της Νέας Δημοκρατίας.Αποκεφάλισε Σουφλιά, Μάνο, Κοντογιαννόπουλο

Οι Φιλελεύθεροι συμμετείχαν αυτόνομα στις ευρωεκλογές του 1999. Ωστόσο, έλαβαν την έβδομη θέση, συγκεντρώνοντας ποσοστό 1,62% (103.962 ψήφοι), και δεν εξέλεξαν ευρωβουλευτή.

Στις εθνικές εκλογές του 2000 το κόμμα συνεργάστηκε με τη Νέα Δημοκρατία. Η συμφωνία μεταξύ των δύο κομμάτων προέβλεπε τη συμμετοχή του Στέφανου Μάνου στα ψηφοδέλτια της Α' Αθηνών, την έκτη θέση το ψηφοδέλτιο Επικρατείας, στην οποία τοποθετήθηκε ο πρόεδρος του Ιδρύματος Οικονομικών και Βιομηχανικών Ερευνών και ιδρυτικό στέλεχος των Φιλελευθέρων Γιώργος Ψαχαρόπουλος, και την αυτόνομη παρουσία των Φιλελευθέρων μετά τις εκλογές. Επίσης, η συμφωνία προέβλεπε ότι στην περίπτωση που η Νέα Δημοκρατία κέρδιζε στις εκλογές, ο Στέφανος Μάνος θα αναλάμβανε το Υπουργείο Δικαιοσύνης.Σκληρό παζάρι έως το παραπέντεΜε τη Νέα Δημοκρατία κατεβαίνει τελικά στις εκλογές ο Στέφανος Μάνος Η Νέα Δημοκρατία ηττήθηκε στις εκλογές. Ωστόσο, εξελέγησαν και οι δύο υποψήφιοι των Φιλελευθέρων, οι οποίοι μετά τις εκλογές ανεξαρτητοποιήθηκαν από την Κοινοβουλευτική Ομάδα της Νέας Δημοκρατίας.Ανεξαρτητοποιήθηκαν οι ΦιλελεύθεροιΔεν υπάρχει συνεργασία ΝΔ – Φιλελευθέρων, δηλώνει ο Στ.Μάνος

Το Δεκέμβριο του ίδιου έτους πραγματοποιήθηκε το 1ο Συνέδριο των Φιλελευθέρων, στο οποίο έδωσαν το παρόν στελέχη του φιλελεύθερου χώρου, όπως ο Ανδρέας Ανδριανόπουλος και άλλοι. Λίγους μήνες μετά, προσχώρησαν στο κόμμα δύο πρώην στελέχη από τη Νέα Δημοκρατία, ο Παύλος Σαρλής και ο Κυριάκος Στεφανάκος.Δύο πρώην στελέχη της ΝΔ στις τάξεις του κόμματος

Στις 21 Οκτωβρίου 2001, η Κεντρική Επιτροπή των Φιλελευθέρων ανακοίνωσε την αναστολή της λειτουργίας του κόμματος. Βασική αιτιολογία ήταν η μικρή απήχηση του κόμματος στην κοινωνία και η έλλειψη οικονομικών πόρων, Οι δυο βουλευτές του παρέμειναν στη Βουλή ως ανεξάρτητοι.Γονάτισαν οι «ταύροι»Χωρίς τον «ταύρο» των Φιλελευθέρων μένει η πολιτική αρένα

Το 2009, ο Στέφανος Μάνος ήταν ένας από τους ιδρυτές του πολιτικού κόμματος Δράση,Ιδρύθηκε η "Δράση" η δημιουργία του οποίου χαρακτηρίστηκε ως συνέχεια των Φιλελευθέρων.Από τους «Ταύρους» στη ΝΔ: Η πολυκύμαντη ιστορία των φιλελεύθερων της Δράσης

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1996 Στέφανος Μάνος    Αντιπολίτευση 2000 Στέφανος Μάνος 2.935.196 42,74%  Αντιπολίτευση

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 1999 Στέφανος Μάνος 103.962 1,62%  7η -

 Έμβλημα 
Το έμβλημα των Φιλελευθέρων ήταν ο «ορμών ταύρος» σε κόκκινο χρώμα, ο οποίος έρχεται να σπάσει τον φαύλο κύκλο του κομματικού κατεστημένου και της μιζέριας. Επίσης, συμβολίζει την τόλμη, τη δύναμη, την αντοχή τη φλόγα και το πάθος του νέου πολιτικού φορέα.Μάνος εν υαλοπωλείω…

 Παραπομπές 

 Εξωτερικοί σύνδεσμοι 


Κατηγορία:Πρώην φιλελεύθερα κόμματα στην Ελλάδα